Alejandro Amenábar

Alejandro Fernando Amenábar Cantos (s. 31. maaliskuuta 1972 Santiago, Chile) on espanjalainen elokuvaohjaaja ja käsikirjoittaja, jota pidetään yhtenä maansa merkittävimmistä nykyohjaajista. Hän on toiminut myös näyttelijänä ja säveltäjänä omassa tuotannossaan.

Amenábar syntyi 1972 Santiagossa espanjalais-chileläiseen perheeseen. Vuonna 1973, kaksi viikkoa ennen Augusto Pinochetin vallankaappausta perhe muutti Espanjaan. Amenábarilla on sekä Chilen että Espanjan kansalaisuus. 

Alejandro Amenábar on saanut lukuisia elokuvapalkintoja. Hänen elokuvansa Meri sisälläni voitti muun muassa 14 Goya-palkintoa Espanjassa, sekä parhaan ulkomaisen elokuvan Oscarin helmikuussa 2005.

Elokuvat 

 Tesis (1996)
 Avaa silmäsi (Abre los ojos, 1997)
 The Others (2001)
 Meri sisälläni (Mar adentro, 2004)
 Agora (2009)
 Regression (2015)

Aiheesta muualla 

 
 

Espanjalaiset elokuvakäsikirjoittajat
Espanjalaiset elokuvaohjaajat
Vuonna 1972 syntyneet
Elävät henkilöt